3. ΝΟΜΟΘΕΤ. ΔΙΑΤΑΓΜΑ της 22/31 Αυγ. 1923 (ΦΕΚ Α΄ 245) Περί μετονομασίας κλπ. του Μουσείου των Ελληνικών Χειροτεχνημάτων. Άρθρ.1.-Το δια του Νόμ. 1407/1928 ιδρυθέν και εις το παρά το Μοναστηράκι παλαιόν τζαμίον εγκατεστημένον Μουσείον Ελληνικών χειροτεχνημάτων μετονομάζεται εις «εθνικόν Μουσείον των κοσμητικών τεχνών». Άρθρ.2.-Το Μουσείον σκοπόν έχει την δια της σπουδής των εν αυτώ συγκεντρουμένων αντικειμένων δημιουργίαν εθνικής κοσμητικής τέχνης κατά τας ποικίλας αυτής εφαρμογάς˙ επιδιώκει δε τον σκοπόν τούτον δια της περισυλλογής έργων Κοσμητικών από των αρχαιοτάτων μέχρι των καθ’ ημάς χρόνων, κυρίως μεν ελληνικής προελεύσεως, αλλά και εξ άλλων εθνών, είτε συγγενών και γειτόνων, είτε ξένων και μεμακρυσμένων, εφ’ όσον και ταύτα κρίνονται χρήσιμα εις σύγκρισιν και αντιπαραβολήν προς τα ελληνικά. Άρθρ.3.-Το προσωπικόν του Μουσείου αποτελούσιν: (α)ο Διευθυντής) β)ο βοηθός και γ)ο φύλαξ. (Διευθυντής διορίζεται δια Β.Δ/τος, προτάσει του Υπουργού των Εκκλησιαστικών και της Δημοσίας Εκπαιδεύσεως, επί βαθμώ τμηματάρχου α΄ τάξεως, έγκριτος λογοτέχνης, ειδικώς εγκύψας εις τα των κοσμητικών τεχνών και έχων πείραν υπηρεσιακήν  τριετούς τουλάχιστον δημοσίας υπηρεσίας επί βαθμώ τμηματάχου β΄ τάξεως, προτιμωμένου του αξιωθέντος του εθνικού αριστείου των γραμμάτων και τεχνών). Βοηθός διορίζεται, προτάσει της εφορευτικής επιτροπής, κατ’ εισήγησιν του διευθυντού, δια πράξεως του Υπουργού, επί βαθμώ γραφέως α΄ τάξεως, ο έχων απολυτήριον γυμνασίου ή ισοβάθμου σχολείου ανεγνωρισμένου, καλλιγραφών και ησκημένος εις γραφικήν εργασίαν. Φύλαξ διορίζεται, προτάσει της εφορευτικής επιτροπής, κατ’ εισήγησιν του διευθυντού, δια πράξεως του Υπουργού, επί βαθμώ κλητήρος α΄ τάξεως, ο εκπληρώσας την στρατιωτικήν αυτού υποχρέωσιν, αρτιμελής, υγιής, γνωρίζων γραφήν και ανάγνωσιν και έχων ηλικίαν μέχρις 60 ετών, απολύεται δε κατά τον αυτόν τρόπον. (Ο διευθυντής τιμωρείται πειθαρχικώς και απολύεται δι’ ους λόγους και καθ’ ον τρόπον και οι ομοιόβαθμοι υπάλληλοι της κεντρικής υπηρεσίας του Υπουργείου), ο δε βοηθός τιμωρείται πειθαρχικώς και απολύεται υπό του Υπουργού, μετά πρότασιν της εφορευτικής επιτροπής, κατ’ εισήγησιν του διευθυντού.  Το κατά την δημοσίευσιν του παρόντος Ν.Δ/τος προσωπικόν του Μουσείου Ελληνικών Χειροτεχνημάτων διατηρείται εις ας θέσεις κατέχει εν τω Εθνικώ Μουσείω των κοσμητικών τεχνών. Δια του άρθρ. 2 Ν.Δ. 31 Αυγ./9 Σεπτ. 1935 κατηργήθη η κατά το άνω άρθρον θέσις του Διευθυντού, ανατεθείσης της Διευθύνσεως του Μουσείου εις τον βοηθόν Διευθυντού όστις μετωνομάσθη εις Επιμελητήν. Άρθρ.4.-Εις τον ειδικόν προϋπολογισμόν των εξόδων του Υπουργείου των Εκκλησιαστικών και της Δημοσίας Εκπαιδεύσεως αναγράφεται ετησίως το προς μισθοδοσίαν του προσωπικού του Μουσείου απαιτούμενον ποσόν, έτι δε ποσόν δραχ. 20.000 κατ’ έτος δια τον πλουτισμόν, την λειτουργίαν και την συντήρησιν αυτού. Η διαχείρισις του ποσού τούτου ενεργείται υπό   πενταμελούς   εφορευτικής  επιτροπής, Σελ. 949 Μουσείο Ελλην.Λαϊκής Τέχνης 31.Μ.η.1-3 132 αποτελουμένης εκ του διευθυντού του Κεντρικού αρχαιολογικού Μουσείου, του εν Αθήναις Εφόρου των βυζαντινών και μεσαιωνικών μνημείων, του διευθυντού γραφείου αναστυλώσεως και συντηρήσεως αρχαίων μνημείων και δύο καλλιτεχνών ή φιλοτέχνων, υπό του υπουργείου διοριζομένων κατά τριετίαν, μετά πρότασιν των τριών παγίων μελών της επιτροπής. Η επιτροπή αύτη, τη εισηγήσει του διευθυντού, αποφαίνεται περί πάσης αγοράς ή αποδοχής δωρεάς προς πλουτισμόν του Μουσείου και μεριμνά περί των αφορώντων εν γένει εις την λειτουργίαν και πρόοδον αυτού. Της επιτροπής προεδρεύει ο κατά βαθμόν ανώτερος και εν ισοβαθμία ο εν δημοσία υπηρεσία αρχαιότερος˙ χρέη δε γραμματέως εκτελεί ο διευθυντής. Η επιτροπή εκλέγει κατ’ έτος τριμελή επιμελητείαν κυριών δια την ειδικήν φροντίδα των εν τω Μουσείω υφαντών και κεντητών έργων. Άρθρ.5.-Τα της εσωτερικής λειτουργίας του Μουσείου, τα καθήκοντα του προσωπικού και της εφορευτικής επιτροπής και πάσα σχετική προς τας ανωτέρω διατάξεις λεπτομέρεια καθορισθήσονται δια Β.Δ/των. Καταργούνται ο νόμος 1407 «περί ιδρύσεως Μουσείου Ελληνικών Χειροτεχνημάτων», τα εδάφ. 18 του άρθρ. 2 του Νομ. 2447 «περί τροποποιήσεως αρχαιολογικών Νόμων κλπ.» και πάσα διάταξις, αντικειμένη προς τας του παρόντος Ν.Δ/τος, του οποίου η ισχύς άρχεται από της δημοσιεύσεως αυτού εις την Εφημερίδα της Κυβερνήσεως. Εις εκτέλεσιν του άνω άρθρου εξεδόθη το Β.Δ. 15/31 Οκτ. 1923 περί λειτουργίας του Εθνικού Μουσείου των κοσμητικών Τεχνών. 